open-index/open-wikipedia-markdown huggingface dataset:
ANIVAR

**ANIVAR** (իսկական անունը Անի Վարդանյան, ), ռուս վիդեոբլոգեր, երգչուհի։

## Կենսագրություն
Ծնվել է Հյուսիսային Օսիայում՝ հայկական ընտանիքում։

Վաղ մանկությունից երգել է։ Տատիկը երաժշտական կրթություն է ունեցել և նա, նկատելով թոռնուհու երաժշտական ունակությունները, որոշել է, որ նրան պետք է տան երաժշտական դպրոց։ Ինքը՝ Անին, ուզեցել է գնալ վոկալի, բայց ծնողները նրան տվել են ջութակի։ Այնուհետև գնացել է դաշնամուրի, իսկ կիթառ նվագել ինքնուրույն է սովորել։

Դպրոցից հետո պատրաստվել է գնալ ատամնաբուժություն սովորելու, բայց ընտրություն է կատարել ստեղծագործական մասնագիտության օգտին և ընդունվել է Վլադիկավկազի Վալերի Գերգիևի անվան արվեստի քոլեջ։

2014 թվականին սկսել է հեռախոսով ձայնագրել հայտնի երգերի քավերները (այնպիսի կատարողների, ինչպիսիք են Եգոր Կրիդը, Պոլինա Գագարինան, Տիմատին, *[[L’One]]*ը) և տեղադրել դրանք իր ՎԿ սոցիալական ցանցում։ 2016 թվականից սկսել է երգեր տեղադրել Ինստագրամում։ Նշանակալից հաջողությունը եկել է Յուլիաննա Կարաուլովայի «Դու այդպիսին չես» երգի կրկնօրինակումից հետո, որի տեքստը Անին վերափոխել էր այնպես, որ երգը ստացվել էր ոչ թե երիտասարդի, այլ ուտելիքի մասին։

Աստիճանաբար Անիի ինստագրամյան էջը հանրաճանաչություն է ձեռք բերել և դրանով հետաքրքրվել են գովազդատուները։ Այս եղանակով վաստակած առաջին գումարը հավասար էր 2 հազար ռուբլու։

Ինչ-որ պահի Անին հորինել է բեմական ANIVAR անունը և տեղափոխվել Մոսկվա։

2017 թվականին մեկ այլ քավեր-կատարող՝ Պավել Պոլյարնին, նրան առաջարկել է մեկնել Սանկտ-Պետերբուրգ, որտեղ նրանք նկարահանել են «Գրիբի» խմբի «Հալչում է սառույցը» երգի քավերը։ Որոշ ժամանակ անց Անիի ինստագրամյան էջի բաժանորդների թիվը հասել է 1 միլիոնի։

Մոտավորապես այդ ժամանակ Անին սկսել է հանրությանը ներկայացնել իր սեփական երգերը։ 2017 թվականին թողարկված «Դու դեռ կհիշես» սինգլը ինչ-որ պահի բարձրացել է ռուսական *iTunes* հիթ–շքերթի առաջին հորզոնական։ Այդ տարում թողարկված այլ երգերի թվում է եղել «*Сердце пополам*» երգը։

2018 թվականին Անին թողարկել է ևս մի քանի երգ, որոնց թվում էին «Ամառ»–ը և «Կգողանամ»–ը («Украду»): Եկատերինա Ադուշկինայի և Նիկիտա Մորոզովի հետ միասին ձայնագրել է «Ամեն ինչ իմն է» երգը, որը թողարկվել է «Վիմպելկոմ» ՓԲԸ-ի կողմից՝ ի աջակցություն իր «Բիլայն» ապրանքանիշի «Ամեն ինչ իմն է» սակագնային գծին. տեսահոլովակը թողարկվել է 2018 թվականի մայիսի 30-ին։

2019 թվականին թողարկել է այնպիսի երգեր, ինչպիսիք են՝ «Դու իմ դրախտն ես», «Ոչինչ չթաքցնել», «Սիրելի մարդ» և «Առանց քեզ»։ «Սիրելի մարդ» երգը 2020 թվականի դեկտեմբերին դարձել է «Ոսկե գրամաֆոն» մրցանակի դափնեկիր։

2020 թվականի փետրվարի 26-ին լույս է տեսել երգչուհու առաջին լիամետրաժ ալբոմը՝ «Նոր լուսաբաց» վերնագրով։

2020 թվականի ամռանը Անին հայտարարել է երաժշտական կարիերան դադարեցնելու մասին։

2020 թվականի դեկտեմբերի 11-ին թողարկվել է «Բարձր» («Высоко») մինի ալբոմը։

## Անձնական կյանք
Ամուսնացած է 2017 թվականի հոկտեմբերից։ Ամուսնու անունը Կարեն է։ 2018 թվականի աշնանը ծնվել է որդին, որին անվանել են Իվան։

## Սկավառակագրություն
### Ալբոմներ

### Մինի ալբոմներ (EP)

### Սինգլներ

#### Համատեղ սինգլներ

## Մրցանակներ և անվանակարգեր

## Ծանոթագրություններ

Կատեգորիա:Բեմական կեղծանուններ
Կատեգորիա:Յություբերներ
Կատեգորիա:Ռուս բլոգերներ
Կատեգորիա:Ռուս երգչուհիներ
Սուրբ Մեսրոպ Մաշտոց եկեղեցի (Շահումյան)

250px|մինի|լռելյայն
**Սուրբ Մեսրոպ Մաշտոց  եկեղեցի, (Շահումյան Մառնեուլի շրջան)**,  Շուլավերի ծխական երկրորդ եկեղցին է,  գտնվում է Ղարամուրադ թաղում։

## Կառուցումը
Կառուցումը սկսվել է 1839 թվականին, սակայն իշանությունների կողմից ընդհատվել է որոշ ծամանակ։ 
Առաջին օծմամբ  կրել է **Սբ. Պողոս-Պետրոս** անունը։  Երկար ժամանակում է կառուցվել՝  1844-1887 թթ, քանի որ ժողովրդի կարողությունները բավարար չէին շուտ ժամանակում կառուցելու համար։ 
1857 թվականին աշխատանքները հասել էին մինչև թաղակիր կամարների հիմքերը։  
1870_1878 թվականները եկեղեցին փակ է եղել։ Միայն 1880-ական թվականներին Զարամուրատեցոց թաղի բնակիչներն կարողացան վերսկսել եկեղեցու ընդհատված շինարարությունը։  Քանի որ եկեղեցու  տարածքը շատ մեծ էր,  այդ էր պատճառը, որ մի քանի անգամ հավաքած գումարը չէր բավականացրել  եկեղեցու շինարարությունը ավարտին հասցնելու։ Վերջապես 1887 թ.  աշխատանքները  ավարտին հասան տանիքի կառուցումով։  Ընդհանուր առմամբ եկեղեցու շինարարությունը կազմեց 16.000 ռուբ.: Եկեղեցու հանդիսավոր օծումը տեղի ունեցավ  1887 թ. հունիսի 25-ին։ Այս օծմամբ եկեղեցին վերանվանվեց **Սբ. Մեսրոպ** եկեղեցի։ 1926 թվականին եկեղեցու շենքը վերածվեց ակումբի։ Այդ պատճառով բեմը քանդել էին, իսկ զարդերը կողոպտել էին մինչ այդ։

## Ծանոթագրություններ

Կատեգորիա:Շահումյան (Մառնեուլի շրջան)
Ճգնավորի վանք

**Ճգնավորի վանք ([[Ծաթեր]])**, Հայ առաքելական եկեղեցի, որը կառուցվել է 11-12-րդ դարերում։ Գտնվում է Լոռու մարզի Ծաթեր գյուղում, գյուղից 1-կմ հյուսիս, ձորալանջի ուղղաձիգ քարափի տակ։ Ճանապարհը դեպի վանք նեղ արահետով է։

## Ճարտարապետություն
Ուղղանկյուն հատակագծով, կիսաշրջանաձև խորանով, թաղակածածկ ոչ մեծ սրահ ունեցող կառույց է։ 
Մուտքը արևմուտքից է։ Վանքը լուսավորվում է արևելքից՝ արևմուտքի  պատին առկա մեկական նեղ պատուհաններից։ 
Կառուցված է անմշակ քարերով։ 
Պատերին ագուցված են խաչքարեր, մուտքի բարավորի քարը հարդարված է խաչաքանդակներով։

## Ծանոթագրություններ

Կատեգորիա:Գուգարաց թեմի վանքեր և եկեղեցիներ
Կատեգորիա:Լոռու մարզի հուշարձաններ
Կատեգորիա:Լոռու մարզի շենքեր և կառույցներ
Կատեգորիա:Վանքեր այբբենական կարգով
Սուրբ Աստվածածին եկեղեցի (Խրխափոր)

**Խրխափորի Սուրբ Աստվածածին եկեղեցի**, գտնվում է Շահումյանի շրջանի Խարխափուտ գյուղում։ Ադրբեջանի կողմից Շահումյանի շրջանը 1992 թվականին բռնազավթվելուց հետո եկեղեցին գտնվում է Ադրբեջանի հսկողության տակ։

## Պատմություն
Սուրբ Աստվածածին եկեղեցին քարաշեն, եռանավ բազիլիկ շինություն է, այն  կառուցվել է 19-րդ դարի վերջերին։

1894 թվականին եկեղեցու շինարարական աշխատանքները դեռ ընթացքի մեջ են եղել՝

Նույն թվականին թերթը նշել է, որ՝
## Շինարարություն
Եկեղեցու շինարարական աշխատանքներն ավարտվել են 1899 թվականին, այն օծել է Գանձակի առաջնորդական փոխանորդ Բագրատ վարդապետ Թավաքալյանը։ Օծման արարողությանը մասնակցել են Թիֆլիսի Կուսանաց Սբ․ Ստեփանոս վանքի մայրապետ Փեփրոնե Խուբյան Մելիք Բեգլրարյանցը, կույս Հռիփսիմե Թայիրյանը և այլք։

Եկեղեցու հարավային մուտքից վեր փորագրված է 1873 թվական։ Եկեղեցու շինարարական աշխատանքները փաստացի ավարտվել են միայն 1899 թվականին, ուստի 1873 թվականը շինարարության ավարտի թվական չի կարող համարվել։ Նույն թվականը նաև հիմնադրման թվական չի կարող լինել, քանի որ եկեղեցու կառուցումը սկսվել է 1880-ական թվականների վերջերին։ Բացի այդ Նոր Խրխափորը հիմնվել է 1880-ական թվականների կեսերին և դրանից 10 տարի առաջ ամայի վայրում դժվար կառուցված լիներ եկեղեցի։ 1890-ական թվականներին կիսաշեն եկեղեցում պահվել է մի գրչագիր փոքրիկ ավետարան, որի ստացողները եղել են «Շիրվանայ հինղարացի Մելքումն և եղբարաք Ապրիսն, Փիրպուտաղն»

1828 թվականին եկեղեցին փակվել է և սկսվել է նրա օգտագործումն այլ նպատակների համար։

## Ծանոթագրություններ

## Արտաքին աղբյուրներ
* Մռակավանք գրքի 102-ից 104 էջեր 

Կատեգորիա:Եկեղեցիներ այբբենական կարգով
Կատեգորիա:Խարխափուտ
Կատեգորիա:Շահումյանի շրջանի վանքեր և եկեղեցիներ
Կատեգորիա:19-րդ դարի հայկական վանքեր և եկեղեցիներ
Ջորջ Բալանդիեր

**Ջորջ Բալանդիեր** - () - ֆրանսիացի սոցիոլոգ և մարդաբան։

Ծնվել է սոցիալիստական ընտանիքում։ Պատերազմից հետո մտերմացել է Միշել Լեիրիսի հետ։ 1946 թվականից աշխատել է Աֆրիկայում (Սենեգալ, Մավրիտանիա, Գվինեա, Գաբոն, Կոնգո և այլն)։ 1956-ին Ալֆրեդ Սովիի  հետ միասին ստեղծել է *[[երրորդ աշխարհ]]* հասկացությունը, 1957-ին հիմնադրել  է Աֆրիկայի հետազոտական կենտրոն Գիտական հետազոտությունների ազգային կենտրոնում։ 1970-ականների վերջին նա դիմեց «Առօրյա Կյանքի» հայեցակարգին, 1982-ին Միշել Մուֆեսոլիի հետ միասին կազմակերպեցին ժամանակակիցության և առօրյա կյանքի հետազոտությունների կենտրոն։ «Միջազգային սոցիոլոգիական Տետրեր» ամսագրի գլխավոր խմբագիր (ֆր. Cahiers Internationax de Sociologie, Միշել Վեվրյորկայի հետ միասին)։

## Ծանոթագրություններ

Կատեգորիա:Ֆրանսիացի սոցիոլոգներ
Կատեգորիա:Ֆրանսիացի մարդաբաններ
Կատեգորիա:Ամերիկյան փիլիսոփայական ընկերության անդամներ
Կատեգորիա:20-րդ դարի ֆրանսիացիներ
Սուրբ Սարգիս եկեղեցի (Շահումյան)

**Սուրբ Սարգիս մատուռ**, հայկական առաքելական եկեղեցի Վրաստանի Մառնեուլի շրջանի Շահումյան քաղաքում, որը կառուցվել է 18-րդ դարի վերջ կամ 19-րդ դարի սկիզբ։ Գտնվում է՝ Շահումյան (քաղաք, Մառնեուլի շրջան)ից 1կմ հարավ-արևելք ծովի մակերևույթից 745 մետր բարձրության վրա։

Այն մեծահռչակ ուխտատեղի է համարվում։

## Ճարտարապետություն
Մատուռը կառուցված է թաղակապ հորինվածքով, անմշակ քարով և կրաշաղախով պարզ շինություն, ունի մեկ մուտք՝ արևմուտքի կողմից, ունի կիսաբոլորակ խորան։
Մատուռի արտաքին չափերն են՝ 6,80x4,42 մ։
Կառուցման ստույգ ժամանակը հայտնի չէ, բայց որոշ կառուցողական առանձնահատկությունների այն կարելի է թվագրել
18-րդ դարի վերջ կամ 19-րդ դարի սկիզբ։

## Ծանոթագրություններ

Կատեգորիա:Մառնեուլի շրջանի հայկական առաքելական վանքեր և եկեղեցիներ
Կատեգորիա:18-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Շահումյան (Մառնեուլի շրջան)
Վիկտորյա Մովսիսյան

**Վիկտորյա (Վիկի) Մովսիսյան-Լամորելլո** (, ), ամերիկահայ հոկեյիստուհի, պաշտպան, աշխարհի առաջնության կրկնակի արծաթե մեդալակիր (1994, 1997), օլիմպիական չեմպիոն (1998)։

## Կենսագրություն
Վիկտորյա Մովսեսյանը ծնվել է 1972 թվականի նոյեմբերի 6-ին Կոնկորդում (Մասաչուսեթս, ԱՄՆ)։ Սկզբում զբաղվել է գեղասահքով, այնուհետև տեղափոխվել է տափօղակով հոկեյ։ Խաղացել է Ուսանողական սպորտաձևերի ազգային ասոցիացիայի «Պրովիդենս Ֆրիարս» ակումբում։

1994-1998 թվականներին եղել է ԱՄՆ-ի կանանց հավաքականի անդամ, 1994 և 1997 թվականներին դարձել է աշխարհի առաջնության արծաթե մեդալակիր, իսկ 1998 թվականին նվաճել է Նագանոյի Օլիմպիական խաղերի ոսկե մեդալը։ Այդ մրցաշարում նա դարձել է մեկ գոլի հեղինակ՝ առաջին խաղափուլի սկզբնամասում գրավելով Ֆինլանդիայի հավաքականի դարպասը։

## Անձնական կյանք
Մարզական կարիերան ավարտելուց հետո ամուսնացել է «Նյու Ջերսի Դևիլս» ֆարմ-ակումբի գլխավոր մենեջեր Քրիս Լամորելլոյի հետ, տեղափոխվել է Ռոդ Այլենդ, մեծացնում է երկու երեխա։

## Ծանոթագրություններ

## Արտաքին հղումներ
* Վիկտորյա Մովսիսյանի էջը sportsline.com կայքում
* 

Կատեգորիա:Ամերիկահայ մարզիկներ
Կատեգորիա:Ամերիկացի հոկեյիստներ
Կատեգորիա:Ամերիկացի օլիմպիական չեմպիոններ
Կատեգորիա:Բնօրինակում անաղբյուր հոդվածներ
Կատեգորիա:Հայ օլիմպիական չեմպիոններ
Սև օր

**Սև օր**, խոսակցական արտահայտություն, որը նկարագրում է երկրի մթնոլորտի թափանցիկության տեղական նվազման դեպքերը։ Դրանք բացատրելու համար առաջ քաշված վարկածները բազմաթիվ են։ Օրինակ՝ անտառային հրդեհը կամ մթնոլորտում փոշու մասնիկների տեղական փոխադրումը կարող է լինել այս երևույթի հնարավոր բացատրությունը։

Կրոնական հեղինակները որպես աստվածաշնչյան կատարված մարգարեության օրինակ են բերում 1780 թվականի մայիսի 19-ը, երբ Հյուսիսային Ամերիկայի մի մեծ մասում (Նոր Անգլիայում և Կանադայի որոշ հատվածներում տեղական ժամանակով ժամը 10:00-ին) մթնոլորտի թափանցիկությունը նվազել է։ Ականատեսները երևույթը նկարագրել են որպես «երկինքը ծածկող սև կտավ»։ Աստղեր կամ լուսին չէին երևում, թեպետ լիալուսին էր։ Մյուս առավոտը բավականին սովորական էր։ Երևույթը նկարագրված է «Բոստոնի անկախ քրոնիկոնում» 1780 թվականի մայիսի 22-ին և նշված է Վեբստերի բացատրական բառարանում։ Միսսուրիի ամերիկյան համալսարանի հետազոտողների կարծիքով «սև օրվա» պատճառը Կանադայում ուժեղ անտառային հրդեհներն են եղել։

## Այլ իմաստներ
Ավելի լայն, փոխաբերական իմաստով «սև օրը» նշանակում է մարդու կամ հասարակության համար ծանր ժամանակաշրջան, ճգնաժամային իրավիճակ կամ աղետալի, դժվար, կարիքի, դժբախտության ժամանակներ։ Օրինակ ՝ «սև օրվա պաշար հավաքել» նշանակում է «պատրաստվել դժվարին ժամանակին, երբ ուտելու բան չի լինի»։

## Տես նաև
* Արեգակի խավարում

## Ծանոթագրություններ

## Արտաքին հղումներ
* . — «Uncommonly dark day».
* 

Կատեգորիա:1780
Կատեգորիա:ԱՄՆ-ի պատմություն
Կատեգորիա:Անկանոն երևույթներ
Կատեգորիա:Անոմալ եղանակ
Կատեգորիա:Թևավոր խոսքեր
Կատեգորիա:Կանադայի պատմություն
Չոխախ Ներքին

**Չոխախ Ներքին**, գյուղ Արևմտյան Հայաստանում, Կիլիկիայի Ադանայի նահանգի Քոզանի գավառակում։ Գտնվում է Սիս քաղաքից արևելք, Չոխախ Վերին գյուղից 4-5 կմ հեռու։

## Բնակչություն
XIX դարի վերջին ուներ 200 տուն հայ բնակիչ։

## Պատմություն
Գյուղերն ավերվել են Մեծ եղեռնի տարիներին։

## Տես նաև
* Կիլիկիայի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Կատեգորիա:Թուրքիայի գյուղեր
Արիստակես Սեդրակյան

**Արիստակես Սեդրակյան (Մելիք-Առաքելյան)** (), հայ բանասեր, պատմաբան, եկեղեցական գործիչ, թարգմանիչ, Էջմիածնի միաբանության անդամ։ 1882 թվականից՝ եպիսկոպոս։

## Կենսագրություն
Արիստակես Մելիք-Առաքելյանը 1869-1882 թվականներին եղել է Երնջակի Սուրբ Կարապետ, Էջմիածնի Սուրբ Գայանե եկեղեցիների վանահայր, 1867-1906 թվականներին՝ Տաթևի, Արցախի, Վրաստանի, Իմերեթիայի և Աստրախանի հայոց թեմերի առաջնորդ, 1874-76 թվականներին դասավանդել է Էջմիածնի Գևորգյան ճեմարանում, 1891-1993 թվականներին եղել է տեսուչ։

## Աշխատություններ
Հետազոտել ու նկարագրել է հայոց պատմության ու մշակույթի հիշատակարաններ («Հնութիւնք հայրենեաց ի գաւառին Երնջակու», 1872), հավաքել է հայկական բանահյուսության նմուշներ («Քնար մշեցւոց եւ վանեցւոց», 1874), քննության է առել 19-րդ դարի 1-ին կեսի հայագիտության և լուսավորչական շարժման պատմության («Հարութիւն Արարատեանի կեղծիքը», 1894, «Յովհաննէս եպիսկոպոս Շահխաթունեանցի կենսագրութիւնը», 1898) և հայոց եկեղեցու պատմության ու դավանաբանության («Հայասաանեայց եկեղեցու պատկերահարգութիւնը», մաս 1, 1904, «Ամուսնական խնդիրներ», 1891, «Քահանայական խնդիր», 1900) հարցեր։

Թողել է անտիպ հիշատակարաններ, որոնք կարևոր սկզբնաղբյուր են ժամանակի հայ հասարակական, քաղաքական ու մշակութային կյանքի ուսումնասիրության համար։

Հայերեն է թարգմանել Ավգուստ Հաքստհաուզենի «Անդրկովկաս» (1872) ուղեգրության՝ Հայաստանին վերաբերող մասերը և Ջոն Դրեպերի «Եվրոպայի մտավոր զարգացման պատմությունը» (1880) աշխատությունը՝ կցելով ուշագրավ ծանոթագրություններ։

## Ծանոթագրություններ

## Գրականություն
* Տեր-Մինասյան Ե., Արիստակէս արքեպիսկոպոս Սեդրակեան, «Արարատ», 1907, №1։
* Րաֆֆի, Գրականության մասին, Ե., 1958, էջ 43-49։

## Արտաքին հղումներ
* ԱՐԻՍՏԱԿԵՍ ԵՊԻՍԿՈՊՈՍ ՍԵԴՐԱԿՅԱՆ (ՄԵԼԻՔ-ԱՌԱՔԵԼՅԱՆ). կենսագրություն
Կոկո Ռոշա

**Կոկո Ռոշա** (, (), կանադացի սուպերմոդել։

## Կենսագրություն
Կոկոն ծնվել է Տորոնտոյում (Օնտարիո նահանգ), այնուհետև բավականին երիտասարդ տարիքում տեղափոխվել է Ռիչմոնդ։ Նրա ծնողներն աշխատում էին ավիաուղիներում։ Մայրը՝ Ջուանիտան, ուղեկցորդուհի էր աշխատում, իսկ հայրը՝ Թրևոր Հեյնսը, տոմսարկղի վարիչ էր։ Կոկոն ունի քույր՝ Լինդսին, և եղբայր՝ Գրեգ Մորենդինը։ Կոկոն ունի իռլանդական և ուկրաինական արմատներ։

Ռոշան այն քիչ մոդելներից է, որը դեմ է արտահայտվել մոդելային բիզնեսում սնման խանգարումների մասին։ Նա խոստովանել է այն ճնշման մասին, որին բախվել է՝ լինելով անփորձ մոդել, ինչպես նաև քաշի մասին արձագանքների, որոնք հավաքել է Սինգապուր ճանապարհորդությունից հետո։ «Ասսոշեյթեդ պրես»-ին ուղղված նամակում նա գրել է.

Կոկոն Եհովայի վկա է և քարոզում է տներում։ Նա ասում է. «Առաջին հերթին ես քրիստոնյա եմ, հետո նոր մոդել»։ Սակայն երիտասարդ տարիքում նրան միշտ չէ, որ հաջողվել է դեմ կանգնել լուսանկարիչների պահանջներին։ Իր կրոնական հայացքների համաձայն նա խստորեն հրաժարվում է կեցվածք ընդունել մերկ կամ կիսամերկ.

## Անձնական կյանք
2010 թվականի հունիսի 9-ին Կոկոն ամուսնացել է ինտերիերի ձևավորող Ջեյմս Կոնրանի հետ։ Ամուսիններն ունեն երեք երեխա՝ դստրեր Այոնի Ջեյմս Կոնրանը (28.03.2015), Այլի Ռին Կոնրանը (25.11.2020) և որդին՝ Այվեր Իմս Կոնրանը (20.04.2018)։

## Ծանոթագրություններ

## Արտաքին հղումներ
* Պաշտոնական կայք 
* Vogue 
* Who what wear
* Պաշտոնական բլոգ
* tumblr

Կատեգորիա:Կանադացի մոդելներ
Կատեգորիա:Կանադացի քրիստոնյաներ
Հանուն կյանքի

**«Հանուն կյանքի»** (), խորհրդային լիամետրաժ սև-սպիտակ գեղարվեստական ֆիլմ, որը բեմադրել են ռեժիսորներ Ալեքսանդր Զարխին և Իոսիֆ Խեյֆիցը 1946 թվականին «Լենֆիլմ» կինոստուդիայում։

Ֆիլմի պրեմիերան ԽՍՀՄ-ում տեղի է ունեցել 1947 թվականի մարտի 12-ին։

## Սյուժե
Ֆիլմը պատմում է երիտասարդ վիրաբույժների մասին, որոնք աշխատում են բարդ բժշկական խնդրի վրա։ Մի շարք անհաջողություններից հետո ոմանք դադարում են հավատալ հաջողությանը։ Սակայն գլխավոր հերոսը համառորեն շարունակում է աշխատանքը։

## Դերերում
* Վիկտոր Խոխրյակով – *Պետրով, վիրաբույժ
* Միխայիլ Կուզնեցով – *Կոլեսով, վիրաբույժ
* Օլեգ Ժակով – *Ռոժդեստվենսկի, վիրաբույժ
* Կլավդիա Լեպանովա – *Լենա Պոգոդինա, դերասանուհի
* Լյուդմիլա Շաբալինա – *Վերա
* Վլադիմիր Դորոֆեև – *Նազարկին, գրաշար

## Նկարահանող խումբ
* Սցենարի հեղինակներ՝ Եվգենի Գաբրիլովիչ, Ալեքսանդր Զարխի, Իոսիֆ Խեյֆից, Սերգեյ Երմոլինսկու մասնակցությամբ
* Բեմադրությունը՝ Ալեքսանդր Զարխի, Իոսիֆ Խեյֆից
* Գլխավոր օպերատոր՝ Վյաչեսլավ Գորդանով
* Կոմպոզիտոր՝ Վենեդիկտ Պուշկով
* Ֆիլմի տնօրեն՝ Միխայիլ Շոստակ

## Ծանոթագրություններ

## Գրականություն
* Liehm, Mira / Liehm, Antonín J. *The Most Important Art: Eastern European Film After 1945*. University of California Press, 1977.

## Արտաքին հղումներ
* «Во имя жизни» Аннотированный каталог фильмов киностудии «Ленфильм» 1918—2003.
* 
* 
* 

Կատեգորիա:1940-ականների ռուսերեն ֆիլմեր
Կատեգորիա:1946 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:1947 ֆիլմեր
Կատեգորիա:1940-ականների խորհրդային ֆիլմեր
Առջևում կտրուկ շրջադարձ է

**«Առջևում կտրուկ շրջադարձ է»** (), խորհրդային սև-սպիտակ գեղարվեստական ֆիլմ, որը բեմադրվել է «Բելառուսֆիլմ» կինոստուդիայում 1960 թվականին ռեժիսոր Ռիչարդ Վիկտորովի կողմից։

## Սյուժե
Փնտրում են մայրուղու վրա կնոջը վրաերթի ենթարկած վարորդին։ Կասկածվում է ինժեներ Պյոտր Սերգեևը։ Սակայն Սերգեևը, որը պատահմամբ վայր է գցել իր հարսնացուի լուսանկարը, հանցագործություն չի կատարել։ Տեսնելով մայրուղում ընկած կնոջը՝ նա հեռացել է պատմության մեջ չներքաշվելու համար, թեև ժամանակին ցուցաբերված օգնությունը կարող էր փրկել նրան։ Որոշ ժամանակ անց քննիչին է մոտենում ավտոպարկի վարորդ Անդրեյը և խոստովանում է, որ ինքը մեղսակից է գիշերային միջադեպին։ Նա պատրաստ է պատիժ կրել, սակայն Սնեգիրյովան հասցնում է քննիչին ասել, որ, չնկատելով ՄԱԶ-ի կցորդը, իր մեղքով ընկել է նրա անիվների տակ։ Բժիշկները չեն կարողանում փրկել Սնեգիրյովային, իսկ նրա որբ մնացած դստերն իր մոտ է վերցնում Իրինան։ Նա չի հասկանում և չի ներում Պյոտրին։

## Դերերում
* Լև Կրուգլի – *Անդրեյ, ավտոբազայի վարորդ
* Ռոզա Մակագոնովա – *Տատյանա, բուժքույր
* Սոֆյա Պավլովա – *Իրինա Մաքսիմովնա Կարդաշ, ուսուցչուհի
* Յուրի Դեդովիչ – *Պյոտր Անտոնովիչ Սերգեև
* Տատյանա Ալեքսեևա – *Անտոնինա Սերգեևնա Սնեգիրյովա, ռադիոլրագրող
* Նիկոլայ Երյոմենկո ավագ – *Նիկոլայ Նիկոլաևիչ Ռադևիչ, ճանապարհային ծառայության տեսուչ
* Ալեքսանդր Կիստով – *Ալեքսեյ Ֆեոդորովիչ Լուկաշոնոկ
* Տանյա Բեյներովիչ – *Վերա Սնեգիրյովա
* Իգոր Բելյուս – *Վասկա

== Էպիզոդներում ==
* Աննա Օբուխովիչ – *Սերգեևի մայրը
* Ռոման Ֆիլիպով – *Նիկոլայ
* Նադեժդա Սեմենցովա – *միլիցիայի աշխատակից
* Օ. Զախարովա – *մորաքույր Նադյա, Սնեգիրյովների հարևանը
* Լև Դուրասով – * բժիշկ
* Վլադիմիր Կարասյով – *էպիզոդ
* Լեոնիդ Բարանչիկ – *էպիզոդ
* Վ. Վոինկով – *էպիզոդ
* Վլադիմիր Վլադոմիրսկի – *էպիզոդ
* Վ. Գրոմով – *էպիզոդ
* Ալեքսեյ Բարանովսկի – *դիրիժոր
* Գալինա Մակարովա – ''դայակ դպրոցում (լուսագրերում նշված չէ)

## Նկարահանող խումբ
* Սցենարի հեղինակ՝ Արկադի Մովզոն
* Բեմադրող ռեժիսոր՝ Ռիչարդ Վիկտորով
* Օպերատոր՝ Իզրայիլ Պիկման
* Ռեժիսոր՝ Լև Դուրասով
* Բեմադրող նկարիչ՝ Յուրի Ալբիցկի
* Կոմպոզիտոր՝ Յուրի Բելզացկի
* Հնչյունային օպերատոր՝ Վասիլի Դյոմկին
* Խորհրդատու՝ ոստիկանության գնդապետ Ա. Պրիբիլկով
* Գեղարվեստական ղեկավար՝ Սերգեյ Սկվորցով
* Ֆիլմերի արտադրության վարչության նվագախումբ
* Դիրիժոր՝ Յուրի Բելզացկի
* Ֆիլմի տնօրեն՝ Վալենտին Պորշնև

## Ծանոթագրություններ

## Արտաքին հղումներ
* 

Կատեգորիա:1960 ֆիլմեր
Կատեգորիա:1960-ականների ռուսերեն ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Ուրախ կախարդանք

**«Ուրախ կախարդանք»** (), 1969 թվականի խորհրդային ֆիլմ-հեքիաթ, որը նկարահանվել է Նինա Գեռնետի և Գրիգորի Յագդֆելդի «Կատյան և հրաշքները» պիեսի հիման վրա։

## Սյուժե
Դաշտում պոկելով անտեսանելի ծաղիկներ՝ Կատյան չէր էլ կասկածում, որ գտել է հրաշագործ «կաշչևյան խոտը», որը կարող է վերացնել Վասիլիսայի կախարդանքը։ Այս աղջկա մասին պատմել է ծեր հավաքարար Ակուլինա Իվանովնան, որը հեռավոր անցյալում եղել է Բաբա Յագան։ Ցախավելի վրա հեծած՝ նրանք դուրս են թռչում գրադարանի պատուհանից՝ արկածներին ընդառաջ, տանելով կախարդական գիրքը, առանց որի Կոշչեյին ոչ մի կերպ չեն հաղթի։

## Դերերում
* Մարինա Կոզոդաևա – *Կատյա
* Անդրեյ Վոյնովսկի – *Լիսիչկին
* Վալենտինա Սպերանտովա – *Ակուլինա Իվանովնա / [[Բաբա Յագա]]
* Ելիզավետա Ուվարովա – *Կիկիմորա
* Վալենտին Բրիլեև – *Լեշի
* Ֆեոդոր Նիկիտին – *Կոշչեյ Անմահ
* Նատալյա Էնկե – *Զոյա Պետրովնա
* Սվետլանա Սմեխնովա – *Գեղեցկուհի Վասիլիսա
* Յուրի Չեքուլաև – *էքսկուրսավար
* Զինաիդա Վորկուլ – *էպիզոդ
* Արթուր Նիչյոնկին – ''էպիզոդ

## Նկարահանող խումբ
* Սցենարիստներ՝ Նինա Գեռնետ, Գրիգորի Յագդֆելդ
* Բեմադրող ռեժիսոր՝ Բորիս Ռիցարև
* Բեմադրող օպերատոր՝ Լև Ռագոզին
* Բեմադրող նկարիչ՝ Անատոլի Անֆիլով
* Կոմպոզիտոր՝ Մ. Մարուտաև
* Հնչյունային օպերատոր՝ Ս. Գուրին
* Հագուստի նկարիչ՝ Է․ Գորբաչով
* Մոնտաժող՝ Ս. Եսաուլենկո
* Տնօրեն՝ Իվան Մորոզով

## Տեխնիկական տվյալներ
* Լայնէկրան, սև-սպիտակ, հնչուն
* Վարձույթ ԽՍՀՄ-ում՝ 2,1 մլն հանդիսատես

Նկարահանումներն անցկացվել են Վելիկի Ռոստովում և Յալթայում, ինչպես նաև Մաքսիմ Գորկու անվան կինոստուդիայի տաղավարներում։

## Ծանոթագրություններ

## Արտաքին հղումներ
* Ноты и аудио-иллюстрации из саундтрека к к/ф «Весёлое волшебство»

Կատեգորիա:1960-ականների ռուսերեն ֆիլմեր
Կատեգորիա:1969 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կինոկատակերգություններ
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:1960-ականների խորհրդային ֆիլմեր
Լիյնա Կերսնա

**Լիյնա Կերսնա** (, մինչև ամուսնությունը՝ Լեպիկ, *Lepik*, ), էստոնացի ռադիոհաղորդավարուհի և հանրային կապերի մասնագետ, քաղաքական և պետական գործիչ, «Էստոնիայի Բարեփոխումների կուսակցության» անդամ։ 2021 թվականի հունվարի 26-ից Էստոնիայի կրթության և գիտության գործող նախարարն է։ Նախկինում՝ Ռիյգիկոգուի (խորհրդարանի) 13-րդ և 14-րդ գումարումների անդամ (2015-2021)։

## Կենսագրություն
Լիյնա Կերսնին ծնվել է 1980 թվականի ապրիլի 3-ին Տալլինում։

2005 թվականին ավարտել է Տարտուի համալսարանի լրագրության և հասարակայնության հետ կապերի բաժինը, 2018 թվականին՝ նույն համալսարանի վարչական կառավարման մագիստրատուրան։

1998-2002 թվականներին եղել է Էստոնական ռադիոյի հաղորդավարուհի և խմբագիր, 2002-2004 թվականներին՝ Ուսանողական կորպորացիաների միության (EÜL) հանրային կապերի ղեկավար։

2004-2007 թվականներին եղել է գյուղատնտեսության նախարարության հանրային կապերի բաժնի գլխավոր մասնագետ, ավելի ուշ՝ ղեկավարի տեղակալ և ղեկավար, 2007-2013 թվականներին՝ կառավարության հաղորդակցության բյուրոյում ԶԼՄ-ների գծով խորհրդական, ավելի ուշ՝ բյուրոյի ղեկավարի տեղակալ և կառավարական հաղորդակցության տնօրեն, 2013-2015 թվականներին՝ վարչապետի խորհրդական և վարչապետի բյուրոյի ղեկավար։

2015 թվականին անդամակցել է Բարեփոխումների կուսակցությանը։ 2015 թվականի խորհրդարանական ընտրությունների արդյունքներով ընտրվել է Ռիյգիկոգուի 13-րդ գումարման անդամ, 2019 թվականի ընտրություններում վերընտրվել է Ռիյգիկոգուի 14-րդ գումարման անդամ։

2021 թվականի հունվարի 26-ից Կայա Կալասի կառավարությունում կրթության և գիտության նախարարն է։

## Անձնական կյանք
Ամուսնացած է լրագրող և հեռուստահաղորդավար Վահուր Կերսնայի հետ, ունի մեկ որդի։

## Ծանոթագրություններ

Կատեգորիա:Էստոնացի լրագրողներ
Կատեգորիա:Էստոնացի պետական գործիչներ
Կատեգորիա:Էստոնիայի կին քաղաքական գործիչներ
Կատեգորիա:Կին հեռուստալրագրողներ
Հորիզոն (ֆիլմ, 1961)

«**Հորիզոն**» (), խորհրդային սև-սպիտակ երիտասարդական կինովիպակ, որը նկարահանել է կինոռեժիսոր Իոսիֆ Խեյֆիցը։ Պրեմիերան կայացել է 1962 թվականի մարտի 7-ին։

## Սյուժե
Տասներկու շրջանավարտներ գալիս են խոպան, որտեղ ազատում են մանկական իլյուզիաներից, մտնում մեծահասակների կյանք։

## Դերերում
* Յուրի Տոլուբեև – *Անդրեյ Իվանովիչ Գոլովանով, խոպանի սովխոզի տնօրեն
* Բորիս Չիրկով – *Լիխոբաբա, խոպանի սովխոզի տնօրենի տեղակալ
* Ալեքսեյ Սաֆոնով – *Սերգեյ Նովոսկոլցև
* Սվետլանա Մելկովա – *Ռիմա, շրջանավարտուհի
* Լյուդմիլա Դոլգորուկովա – *Մաշա, շրջանավարտուհի
* Վալերիա Նոսիկ – *Միշա, շրջանավարտ
* Հելի Սիսոև – *Սլավա, շրջանավարտ
* Մ. Լվովա – *Դուսյա, շրջանավարտուհի
* Իրինա Գուբանովա – *Վերա, շրջանավարտուհի
* Վյաչեսլավ Պոդվիգ – *Ժենյա, շրջանավարտ
* Նիկոլայ Սերգեև – *Սոմով, սովխոզի աշխատող
* [[Տատյանա Դորոնինա]] – *Կլավա, սովխոզի աշխատող
* Մայիս Բուլգակովա – *Շուրա, աշխատանքի հարվածային
* Պավել Կաշլակով – *Նիկոլայ
* Լիլիա Գրիցենկո – *Դարիա Պետրովնա Գոլովանովա, նախագահի կինը
* [[Լեոնիդ Բիկով]] – *խոպանի սովխոզի բրիգադիր

## Նկարահանող խումբ
* Ռեժիսոր՝ Իոսիֆ Խեյֆից
* Սցենարիստ՝ Գրիգորի Բակլանով
* Օպերատորներ՝ Վադիմ Դերբենյով, Վիկտոր Կարասյով, Ալեքսանդր Չիրով
* Կոմպոզիտոր՝ Նադեժդա Սիմոնյան
* Երգի տեքստի հեղինակ՝ Բուլատ Օկուջավա

## Ծանոթագրություններ

## Արտաքին  հղումներ
* «Горизонт» на сайте «Энциклопедия отечественного кино»

Կատեգորիա:1960-ականների ռուսերեն ֆիլմեր
Կատեգորիա:1961 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:1961 դրամա ֆիլմեր
Կատեգորիա:Խորհրդային դրամա ֆիլմեր
Կատեգորիա:1960-ականների խորհրդային ֆիլմեր
Սսի Ե ժողով

մինի
**Սսի եկեղեցական ժողով**, գումարվել է 1307 թվականին մայիս ամսվա մեջ, Հեթումի և Լևոն 4-րդի կողմից, Կիլիկիայում։

Սսի եկեղեցական ժողով (1307), Կիլիկիայի Հայկական արքունիքը ձգտում էր հայ-մոնղոլական դաշինքի փոխարեն ձեռք բերել եվրոպական պետությունների օգնությունը, քանի որ հայ-մոնղոլական դաշինքը արդեն իսկ թուլացած էր։
Հեթում 11-ը 1301 թվականին պաշտոնապես հրաժարվեց գահից և այն հանձնեց իր եղբորորդի Լևոն 4-ին (1301-1307), բայց քանի որ նորանշանակ թագավորը դեռ անչափահաս էր, այդ պարտականությունները ու իրավունքները իր վրա վերցրեց, այլ կերպ ասած շարունակեց կառավարել երկիրը։
Այդ ժամանակ եգիպտական մամլուկները մի քանի անգամ հարձակվեցին թագավորության վրա, երկրում մեծ տագնապ ստեղծելով։

Հեթում երկրորդը և հայոց կաթողիկոս Գրիգոր Անավարղացին, որոնք իրենց լատինամոլությունը վաղուց էին դրսևորել, սկսեցին օգնություն խնդրել Հռոմի պապից և եվրոպական իշխանություններից։
Իսկ պապը պահանջում էր որ հայկական եկեղեցին ենթարկվի իրեն և ընդունի կատոլիկ եկեղեցու ծիսակատարությունները ու սկզբունքները։
1307 թվականին Սսում հրավիրեց ժողով և քննարկվեց կաթոլիկ եկեղեցու միանալու հարցը։
Հեթումը և Լևոնը ճնշումներ գործադրեցին ժողովականների վրա և ստիպեցին համաձայնվել դրան, բայց այդ որոշումը չկատարվեց քանի որ հայ բնակչությունը և հոգևորականների մեծ մասը դեմ էին դրան։ 
Այդ պաճառով երկրում առաջացավ երկբևեռ խմբավորումներ, որով խախտվեց երկիր քաղաքական միասնությունը։

Կիլիկիայի հարևան սելջուկյան և արաբական իշխանություններն այդ որոշումը դիտարկեցին որպես խաչակիրների արևելք բերելու փորձ, և հայկական թագավորության հանդեպ նրանց թշնամությունը ավելի մեծացավ։ 
Նրանց դրդմամբ Կիլիկիայում որպես օգնական ուժ գտնվող մոնղոլական ջոկատի հրամանատար Փիլարղունը, որը արդեն մահմեդականություն էր ընդունել, Ասի ժողովից ութ ամիս անց․ 1307 թվականի նոյեմբերին, հյուրասիրության պատրվակով իր մոտ հրավիրեց Հեթումին ու Լևոնին, և սպանում է նրանց։
Փիլարղումն  այդ ժամանակ ամրացավ Անարզաբա քաղաքում՝ մտադրվելով տիրանալ Կիլիկիայի մի մասին։ Սակայն թագավորի հորեղբայր Օշինը, հայկական զորքերի գլուղ անցավ, հարձակվեց նրանց վրա և դուրս քշեց Կիլիկիայից։ Որից հետո նրան հռչակեցին թագավոր 1309-1320 և իր ձեռքը վերցրեց երկիր կառավաարումը։
Արքունիքը և Կոստանդին Կեսարացի կաթողիկոսը կրկին փորձ կատարեց գործադրության մեջ դնել Ասի ժողովի որոշումը, չնայած ժողովուրդը դրան դեմ էր։
1309 թվականին Ադանայում տեղի ունեցավ մի նոր ժողով, որի նպատակն էր ստիպել ժողովրդին համաձայնվել հայկական եկեղեցու միացումը կաթոլիկականին։
Այդ ժողովի դեմ նույն թվականին Սիս քաղաքում տեղի ունեցավ ցույցեր և բողոքներ, որոնց ժամական  մասնակցում էին հոգևորականներ, բազմաթիվ հասարակ մարդիկ և բնակչության այլ խավեր, այդ թվում նաև կանայք։ 
Ցուցարարների մեծ մասը մահապատժի ենթարկվեց, որոնց մեջ կային նաև կանայք։
1316 թվականին Ադանայում նորից ժողով գումարվեց, որը թագավորի և կաթողիկոսի հարկադրանքով վերահաստատվեց Սսի 1307 թվականի ժողովի որոշումը։
Եգիպտական սուլթանությունը հայկական թագավորության նման քաղաքականությունը գնահատեց որպես թշնամանք իր նկատմամբ և նորանոր արշավանքներ կազմակեպեց դեպի Կիլիկիա։

## Ծանոթագրություններ

Կատեգորիա:Կիլիկիայի հայկական թագավորություն
Կատեգորիա:Հայոց եկեղեցական ժողովներ
Կատեգորիա:Սիս
Շաղուպաթ աղու խաչքար (Դարի գլուխ, Գավառ)

**Շաղուպաթ աղու խաչքար**, գտնվում է Հայաստանի Գեղարքունիքի մարզի Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվող Սուրբ Ստեփանոս մատուռի գերեզմանոցի արևմտյան մասում՝ հենած ժամանակակից գերեզմանին։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.1/2.1.18)։

## Տեղադրություն
Խաչքարն կանգնեցված է Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվո Սուրբ Ստեփանոս մատուռի գերեզմանոցի արևմտյան մասում, բարձր պատվանդանին։

## Վիմական արձանագրություն
Խաչքարը քիվին և ճակատին առկա է 2 տող վիմական արձանագրություն.

#ՍԲ ԽԱՉՍ ԲԱՐԷԽ[Ա]ԻՍ ՇԱՂՈՒՊԱԹ ԱՂԻՆ
# ԹՎ :ՋՁԳ: (1534 թվական)

Համաձայն արձանագրության խաչքարը կանգնեցվել է 1534 թվականին՝ Շաղուպաթ աղու հիշատակին։

## Տես նաև
* Գավառ
* Գոհարի խաչքար (Դարի գլուխ, Գավառ)
* Ստեփանոսի և Պետրոսի խաչքար (Դարի գլուխ, Գավառ)
* Ովանես իրիցի խաչքար (Դարի գլուխ, Գավառ)
* Պարոն Շահնազարի խաչքար (Դարի գլուխ, Գավառ)
* Պարոն Թաճումի խաչքար (Դարի գլուխ, Գավառ)

## Ծանոթագրություններ

Կատեգորիա:Գավառի Դարի գլուխ ամրոցի խաչքարեր
Կատեգորիա:Խաչքարերի վիմական արձանագրություններ
Սուրբ Սարգիս եկեղեցի (Էրքեջ)

**Սուրբ Սարգիս եկեղեցի (Էրքեջ)**, Հայ Առաքելական Եկեղեցի, կառուցվել է 18-րդ դարում։ Գտնվում է Մեծ Հայքի Արցախ նահանգի Էրքեջ գյուղի Մռավ և Քյափազ լեռնագագաթներից մոտ 30 կմ դեպի հյուսիս, հին թաղամասի կենտրոնում։ Բնիկ ժողովուրդը՝ (Էրքեջցիները)որոնք զբաղվում էին հողագործությամբ ու անասնապահությամբ։
1912 թվականին Էրքեջն ուներ 1 եկեղեցի, 136 բնակելի տուն, 140 տնտեսական կառույց, 3 խանութ և 9 ջրաղաց, ուներ նաև ծխական դպրոց։

## Պատմություն
Սուրբ Սարգիս եկեղեցու մասին մասնավոր վկայություններ հայտնի չեն, սակայն մուտքի և հյուսիսային ավանդատան բարավորներին առկա արձանագրությունները հուշում են, որ այն կառուցվել է հենց 1710-ական թվականներին։
Եկեղեցին կառուցվել է տեր Դանիելի ջանքերով, 1716 թվականին։ Պատերը հաստ են ու ամուր, իսկ դռները կաղնու փայտից են։ Հետագայում տեր Դանիելի մահից հետո, նրա աճյունը ամփոփվել է եկեղեցում։
Սուրբ Սարգիս եկեղեցու մասին հանդիպում ենք նաև վավերագրերում 1841-ից 1880 թվականների։
1881 թվականին եկեղեցի է այցելում մեծն Րաֆֆին։
1928 թվականին եկեղեցին փակվում է։
Խորհրդային տարիների սկզբում Ներքիշենի եկեղեցու նման ցանկանում են այս եկեղեցին ևս քանդել, բայց այդ անգամ չի հաջողվում, իսկ 1930-ական թվականներին բոլշևիկները որոշում են ավերել եկեղեցին։ 
Տեղացի տարեց Էրքեջցիները իրենց զավակներին ետ են պահում այդ պիղծ գործից, միայն երկու կոմերիտականներն բարձրանում են եկեղեցու տանիքին, պոկում են գմբեթը, բայց իրենք էլ ցած են ընկնում, մեկը թևն է կոտրում, մյուսը՝ ոտքը։
Դրանից հետո այլևս չեն համարձակվում քանդել։

## Քահանաներ

## Ծանոթագրություններ

Կատեգորիա:Եկեղեցիներ այբբենական կարգով
Կատեգորիա:18-րդ դարի հայկական վանքեր և եկեղեցիներ
Կատեգորիա:Շահումյանի շրջանի վանքեր և եկեղեցիներ
Ուղտասար (այլ կիրառություններ)

**Ուխտասար** անունը կարող է վերաբերել՝

* Ուղտասար, լեռ Հայաստանի Սյունիքի մարզում՝ Արցախի Հանրապետության Շահումյանի շրջանի հարևանությամբ,
* Ուղտասար, գյուղ Արցախի Հանրապետության Հադրութի շրջան, որը ներկայում գտնվում է Ադրբեջանի Հանրապետության զինված ուժերի հսկողության ներքո։
Երկնագույն ճանապարհներ

«**Երկնագույն ճանապարհներ**» (), խորհրդային կատակերգություն, որը նկարահանել է ռեժիսոր Վլադիմիր Բրաունը 1947 թվականին։ Ֆիլմը արտացոլում է իրական իրադարձություններ․ 3-րդ դասի կապիտան Ռատանովի նախատիպը ծովային ականորդ, 3-րդ կարգի կապիտան Վասիլի Սեմյոնովիչ Գրաչովն է (պաշտոնաթող է եղել 1-ին կարգի կապիտանի կոչումով)։

## Սյուժե
Հայրենական մեծ պատերազմն ավարտվել է, բայց Սև ծովի խորքերում դեռ թաքնված են ֆաշիստական ականներ, որոնք խանգարում են խաղաղ նավարկություններին։ Օդեսայի նավահանգստում գտնվում է արտասովոր ական։ Դրա վնասազերծման ժամանակ կապիտան Ռատանովը (Պավել Կադոչնիկով) ծանր վիրավորվում է։ Հիվանդանոցից դուրս գալուց հետո նա վերադառնում է իր աշխատանքին, և այժմ նա իրավունք չունի սխալվելու։

## Դերերում
* Պավել Կադոչնիկով - Ռատանով
* Մարինա Կալինկինա - Նադեժդա
* Սերգեյ Ստոլիրով - Բերեժենկո
* Յուրի Լյուբիմով - Վետկուն
* Անդրեյ Սովա - նավաստի
* Վիկտոր Դոբրովոլսկի - Սերգեյ Կոնստանտինովիչ
* Միխայիլ Ռոմանով - միչման Բերեժնոյ
* Լեոնիդ Կմիտ - Իվան Իվանովիչ
* Կիրիլ Ստոլիրով - աշակերտ
* Ելենա Իզմայլովա (լուսագրերում նշված չէ)
* Ստանիսլավ Չեկան - ծովային սպա

## Ծանոթագրություններ

## Արտաքին հղումներ
* «Երկնագույն ճանապարհներ» ֆիլմը Օդեսայի կինոստուդիայի կայքում
* «Երկնագույն ճանապարհներ» ֆիլմը «Энциклопедия отечественного кино» կայքում

Կատեգորիա:1940-ականների ռուսերեն ֆիլմեր
Կատեգորիա:1947 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Խորհրդային ֆիլմեր Երկրորդ համաշխարհային պատերազմի մասին
Կատեգորիա:1940-ականների խորհրդային ֆիլմեր
Կանաչ կրակներ

**«Կանաչ կրակներ»** (), խորհրդային սև-սպիտակ գեղարվեստական ֆիլմ, որը նկարահանել են ռեժիսորներ Սերգեյ Սպլոշնովը և Իոսիֆ Շուլմանը 1955 թվականին «Բելառուսֆիլմ» կինոստուդիայում։ Պրեմիերան տեղի է ունեցել 1956 թվականի ապրիլի 21-ին։

## Սյուժե
Ֆիլմը պատմում է Բելառուսի երկաթուղայինների, տրանսպորտում ստախանովյան շարժման հիմնադիր Պ. Կրիվոնոսի հետևորդների մասին։ Սերգեյ Չոբուրը՝ երիտասարդ մեքենավարը, կատարելով իր առաջին երթը և փորձելով գերարագ երթ կատարել էշելոնով՝ օգտակար բեռի ավելացված զանգվածով, գերազանցում է սահմանված նորմերը։ Երթի երթուղին բավականին բարդ է, բազմաթիվ վերելքներով, շրջադարձերով, որտեղ քիչ են ուղիղ հատվածները և հնարավորություն չկա արագություն հավաքել։ Շարժման ընթացքում հայտնաբերվում է շոգեքարշի անսարքություն։ Ճանապարհին կատարված վերանորոգումը հանգեցնում է տեխնիկական շահագործման կանոնների խախտմանը, և նորամուծության հակառակորդները՝ դեպոյի կարիերիստները, Չոբուրին հեռացնում են աշխատանքից։ Քաղաքական բաժնի պետ Յակուշևի ակտիվ մասնակցությամբ Չոբուրի փորձը հաջողվում է հաջողությամբ կրկնել, և նրան վերադարձնում են շոգեքարշի վրա աշխատելու։

Ֆիլմում մեծ տեղ է զբաղեցնում մելոդրամատիկ մասը, այսպես կոչված, սիրային եռանկյունին։ Գլխավոր հերոսը սիրում է մի աղջկա, իսկ իրեն էլ սիրում է մեկ ուրիշը։

## Դերերում
* Գենադի Մալիշև – *Սերգեյ Չոբուր, մեքենավար
* Բորիս Տերենտև – *Իվան Սերգեևիչ Յակուշև, քաղաքական բաժնի պետ
* Ալեքսանդր Կիստով – *Վասիլի Եգորովիչ Եգորով, բաժանմունքի պետ
* Եվգենի Կառնաուխով – *Եվգենի Միխայլովիչ Սոսնովսկի, դեպոյի պետ
* Մարգարիտա Լիֆանովա – *Օքսանա, դիսպետչեր
* Վալենտինա Ուշակովա – *Լյուդմիլա, ինժեներ
* Գեորգի Գումիլյովսկի – *Զյուզին
* [[Գլեբ Գլեբով]] – *Կիրիլ Կուզմիչ Կալինա
* Յուրի Գալկին – *Անդրեյ Միխեյչիկ, հնոցապան
* Ռիտա Գլադունկո – *Դուսյա
* Ա. Զոտով – *Վոլոդյա
* Թամարա Տրուշինա – *Սոսնովսկու մորաքույրը
* Աննա Օբուխովիչ – *Մարյա Պետրովնա
* Բորիս Կուդրյավցև – *Ալեքսանդր, երկաթուղային
* Զդիսլավ Ստոմմա – *Կուզմիչ
* Կ. Եվլամպիև – *Նիկոլայ
* Վլադիմիր Ուրալսկի – ''Լուցենկո (լուսագրերում նշված չէ)

## Նկարահանող խումբ
* Ռեժիսորներ՝ Սերգեյ Սպլոշնով, Իոսիֆ Շուլման
* Սցենարիստ՝ Արկադի Մովզոն
* Գլխավոր օպերատո ՝ Անդրեյ Բուլինսկի
* Բեմադրող նկարիչ՝ Յուրի Բուլիչև
* Կոմպոզիտորներ՝ Յուրի Բելզացկի, Դմիտրի Կամինսկի
* Երգերի տեքստի հեղինակ՝ Կ. Կիրեենկո
* ՀՆչյունային օպերատոր՝ Վ. Դյոմկին
* Մոնտաժող՝ Մ. Մոդրիչեննիկովա
* Խմբագիր՝ Ֆ. Բոնդարևա
* Նկարիչ-գրիմարար՝ Վ. Լվով
* Ռեժիսորի օգնական՝ Ն. Սավվա
* Խորհրդատու՝ Ն. Նեստերենկո
* Գեղարվեստական ղեկավար՝ Վլադիմիր Կորշ-Սաբլին
* Բելառուսի օպերայի և բալետի պետական թատրոնի սիմֆոնիկ նվագախումբ
* Ֆիլմի տնօրեն՝ Ս. Տուլման

## Ծանոթագրություններ

## Արտաքին հղումներ
* «Կանաչ կրակներ» 
* 

Կատեգորիա:1955 ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Ժողովրդական կուսակցություն (Հայաստան)

**Ժողովրդական Կուսակցություն**, քաղաքական կուսակցություն Հայաստանում, որը հիմնադրվել է 1995 թվականին։

## Պատմություն
Կուսակցությունը մասնակցել է 1995 թվականի խորհրդարանական ընտրություններին` հավաքելով ընտրողների ձայների ընդամենը 0,9 տոկոսը։

2007 թվականի խորհրդարանական ընտրություններում կուսակցությունը գործել է անկախ և ստացել է ընտրողների ձայների 2,74 տոկոսը, սակայն չի կարողացել որևէ տեղ գրավել Ազգային ժողովում։

Մինչև 2012 թվականի խորհրդարանական ընտրությունները` կուսակցության առաջնորդ Տիգրան Կարապետյանը պնդում էր, որ իր կուսակցությունը տեղ կստանա, սակայն ընտրություններում կուսակցությունը հավաքեց ընտրողների ձայների ընդամենը 0,58% - ը։

Ի սկզբանե կուսակցությունը հայտարարել էր 2017 թվականին Հայաստանում կայանալիք խորհրդարանական ընտրություններին մասնակցելու իր մտադրության մասին, սակայն, վերջում չմասնակցեց։

2018 թվականի խորհրդարանական ընտրություններին կուսակցությունը չի մասնակցել։

Տիգրան Կարապետյանը մահացել է 2021 թվականի հոկտեմբերի 21 -ին։

## Գաղափարախոսություն
Կուսակցությունը հանդես է գալիս Միացյալ Նահանգների, ինչպես նաև Եվրոպական Միության և ԱՊՀ երկրների հետ ավելի սերտ հարաբերությունների օգտին։

2014 թվականի հուլիսին Տիգրան Կարապետյանը հարցազրույցում հայտարարել էր, որ դեմ է Հայաստանի անդամակցությանը Եվրասիական տնտեսական միությանը։

## Տես նաև
*Հայաստանի պետական համակարգ

## Ծանոթագրություններ

Կատեգորիա:Հայաստանի կուսակցություններ
Թանգարանները գիշերը

thumb|DJ Yoda-ն ելույթ է ունենում Օդուժի արքայական թանգարանում, Հենդոնում, որպես 2014 թվականի Թանգարանները գիշերը միջոցառման մաս

**Թանգարանները գիշերը** (), տարին երկու անգամ անցկացվող փառատոն, որը կազմակերպվում է Մեծ Բրիտանիայի թանգարաններում, պատկերասրահներում, գրադարաններում, արխիվում, մշակութային ժառանգության օբյեկտներում և որի ընթացքում թանգարանները բաց են լինում ուշ ժամերին, նաև` գիշերները, անց են կացվում հատուկ միջոցառումներ։ Այն կապված է եվրոպական Թանգարանների միջազգային օրվա ծրագրի հետ և անցկացվում է մայիսի և հոկտեմբերի վերջին, հանգստյան օրերին։

Թանգարանները գիշերը ծրագիրը հիմնադրվել է Անգլիայի արվեստի խորհրդի կողմից և կառավարվում է Culture24-ի կողմից։ 2009 թվականի Թանգարանները գիշերը միջոցառման ընթացքում Մեծ Բրիտանիայի մշակութային և ժառանգության վայրերում ցուցադրել է 157 իրադարձություն` գրավելով ավելի քան 34.000 այցելուների։

Թանգարանները գիշերը միջոցառումը միավորում է մշակութային և ժառանգության ծրագրեր` առաջարկված Միացյալ Թագավորության շատ քաղաքների բազմաթիվ կազմակերպությաունների կողմից, այդ թվում`Սթոքփորթը, Բաթը, Դորչեսթերը,, Նորվիչը, Լիվերպուլը և Նյուքեսլ Գեյթսհեդը։ Փառատոնի ընթացքում անցկացված ամենամեծ ծրագիրը կազմակերպվել է Նյուքեսլ Գեյթսհեդում` զբաղեցնելով ավելի քան 50 վայրեր և կրելով «Ուշ ցուցադրություններ» վերնագիրը։

## Մասնակիցներ
Թանգարանների և այլ մշակութային հաստատությունների միջև անցկացվող «Միացիր» մրցույթը ներգրավում է արվեստագետների, որոնք արվեստի գործեր են ստեղծում փառատոնի օրերի համար։

2013 թվականի մայիսի Թանգարանները գիշերը ծրագրի «Ուշ ցուցադրություններ» ծրագրով մասնակցած արվեստագետներից մեկը եղել է Ջուլիա Վոգլը, ով ջահ է ստեղծել հանդիսատեսի օգնությամբ` օգտագործելով վերամշակված պլաստիկ 2500 շիշ։ Դեյվի և Քրիստին ՄաքԳուիրները մասնակցել են Թանգարանները գիշերը փառատոնին 2015 թվականի նոյեմբերին Սթարքերսի հետ` կենդանացնելով Ուիլիամսոնի արվեստի պատկերասրահի և թանգարանի Փաուլին արձանն անիմացիայի միջոցով։

## Ծանոթագրություններ

## Արտաքին հղումներ
*
*The BBC History Magazine Guide to Museums at Night 2013

Կատեգորիա:Թանգարաններ
Օնէքս

**Օնէքս** (անգլ. *Onex*, *Onex.am*, լրիվ ՝ *Online Express*), առցանց գնումների առաքման ծառայություն, որը հիմնադրվել է 2015 թվականի հուլիսի 16–ին Սամվել Մարտիրոսյանի, Անդրանիկ Մուսայելյանի և Հրաչյա Մուսայելյանի կողմից։

«Օնէքս»-ը, լինելով հայկական ընկերություն, վերջին տարիներին ընդլայնել է գործունեությունը նաև երկրի սահմաններից դուրս՝ Վրաստանում և Ղրղզստան։ Ընկերության միջազգային թիմը կազմված է ավելի քան 500 աշխատակցից։

## Պատմություն
Ընկերության գաղափարը ծնվել էր դեռ 2015 թվականի մայիսին, որը սկսեց իր լիարժեք գործունեությունը երկու ամիս անց։ 2015 թվականի հուլիսի 8–ին Սամվել Մարտիրոսյանը գրանցում է onex.am դոմենային անունը, և միառժամանակ զարկ տալիս առաքման ծառայությանը, առաջարկելով օգտատերերին գնել ապրանքներ ուղիղ այդ կայքէջից։

Ընկերությունը գործունեությունը սկսել է փոքր ներդրումով՝ ընդամենը 200$, որպես ստարտափ, և ստարտափից հասել մինչև ՀՀ թոփ 300 հարկատուների ցուցակ և թոփ 100 շահութաբեր ընկերությունների շարքեր։ Օնէքսն այժմ ունի պահեստներ աշխարհի 9 երկրներում՝ ԱՄՆ-ում, Ռուսաստանում, Մեծ Բրիտանիայում, Չինաստանում, ԱՄԷ-ում, Գերմանիայում, Հունաստանում, Իսպանիայում և Իտալիայում։  Բացի ներմուծումից, «Օնէքս»-ը նաև իրականացնում է բեռների և փաստաթղթերի արտահանում դեպի ԱՄՆ և Ռուսաստան։

## Smart լուծումներ
* ONEX SMART WALL – արհեստական բանականությամբ օժտված առաքանիներ ստանալու համակարգ, որը տեղադրված է Օնէքսի բոլոր սպասարկման կենտրոններում։
* SMART LOCKERS – Առաջինը Հայաստանում՝ առաքանիները ստանալու թվային համակարգ։ Այն ընդգրկում է շուրջ 92 սմարթ լոքեր, որոնք տեղադրված են Հայաստանի տարբեր վայրերում՝ ներառելով բոլոր մարզերը։
* ONEX One Click – Google հավելված, որը թույլ է տալիս ամենահայտնի օնլայն գնումների կայքերում լրացնել հասցեն ընդամենը մեկ հպումով։
* «ԳՆԻՐ ԻՄ ՓՈԽԱՐԵՆ» – ծառայություն, որը հնարավորություն է տալիս օգտատերերին կատարել օնլայն գնումներ «Օնէքս»-ի միջոցով․ օգտատերը ուղարկում է նախընտրած ապրանքի հղումը, իսկ գնումը իրականացվում է ընկերության կողմից։
* ONEX Mobile App – 2025 թվականին թողարկված մոբայլ հավելված, որն իր մեջ ներառում է 25+ նոր հնարավորություն։

## Ծանոթագրություններ

Կատեգորիա:Հայկական ընկերություններ
Փոքրիկ Ջո

**«Փոքրիկ Ջո»** (), դրամատիկական ֆիլմ, որը նկարահանել է ռեժիսոր Ջեսիկա Հաուզները։ Ֆիլմը մասնակցել է 2019 թվականի Կաննի կինոփառատոնի հիմնական մրցութային ծրագրին։ Կաննում Էմիլի Բիչեմն ստացել է մրցանակ կնոջ լավագույն դերակատարման համար։

## Սյուժե
Էլիս Վուդարդը (Էմիլի Բիչեմ), որը միայնակ մայր է, իր գործին նվիրված ավագ սելեկցիոներ է կորպորացիայում, որն զբաղվում է նոր տեսակների ստացմամբ։ Հակառակ ընկերության քաղաքականությանը, նա բույսերից մեկը տուն է տանում, որպեսզի նվիրի իր պատանի որդուն, և նրան անվանում է «Փոքրիկ Ջո» իր որդու պատվին, բայց շուտով սկսում է անբացատրելի վախ զգալ բույսի հանդեպ։

## Դերերում
* Էմիլի Բիչեմ – *Էլիս Վուդարդ
* [[Բեն Ուիշոու]] – *Քրիս
* Քերի Ֆոքս – *Բելլա
* Քիթ Քոննոր – *Ջո Վուդարդ
* Դեյվիդ Ուիլմոտ – *Կարլ
* Լինդսի Դունկան – *հոգեթերապևտ

## Թողարկում
«Փոքրիկ Ջո» ֆիլմի համաշխարհային պրեմիերան տեղի է ունեցել Կաննի կինոփառատոնում 2019 թվականի մայիսի 17-ին։

## Քննադատների արձագանք
Rotten Tomatoes կայքում ֆիլմն ունի 68 % վարկանիշ 113 գրախոսականի հիման վրա՝ 6,46/10 միջին գնահատականով։ Metacritic-ում ֆիլմն ունի 60 միջին գնահատական 100-ից՝ 25 գրախոսականի հիման վրա, որը համապատասխանում է «խառը կամ միջին արձագանքներին»։

## Ծանոթագրություններ

## Արտաքին հղումներ
* 
* 

Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2019 դրամա ֆիլմեր
Կատեգորիա:2019 ֆիլմեր
Կատեգորիա:Ավստրիական դրամա ֆիլմեր
Կատեգորիա:Ավստրիական ֆանտաստիկ ֆիլմեր
Կատեգորիա:Ավստրիական ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական ֆանտաստիկ ֆիլմեր
Կատեգորիա:Բրիտանական ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական ֆանտաստիկ ֆիլմեր
Կատեգորիա:Գերմանական ֆիլմեր
Կատեգորիա:Գերմանական անգլերեն ֆիլմեր
Սեր։ Հարսանիք։ Կրկնել

«**Սեր։ Հարսանիք։ Կրկնել»** (), 2020 թվականի ռոմանտիկ կատակերգություն, Դին Քրեյգի ռեժիսորական դեբյուտը։ 2012 թվականի *Plan de Table* ֆրանսիական ռոմանտիկ կատակերգության ռեմեյքն է, հասանելի է դարձել 2020 թվականի ապրիլի 10-ին Netflix-ում։

## Սյուժե
Ջեքը փորձում է անել ամեն ինչ, որ իր քրոջ հարսանիքի օրը անցնի հարթ։ Անսպասելիորեն գործին խառնվում են նախկինը, անկոչ հյուրը, և բոլոր պլանները խառնվում են։

## Դերերում
* Սեմ Կլաֆլին – *Ջեք
* [[Օլիվիա Մանն]] – *Դինա
* Էլեանոր Թոմլինսոն – *Հեյլի
* [[Ջոել Ֆրայ]] – *Բրայան
* Թիմ Քի – *Սիդնի
* Էյսլինգ Բի – *Ռեբեկա
* Ջեք Ֆարտինգ – *Մարկ
* Ալան Մուստաֆա – *Չազ
* Ֆրիդա Պինտո- Ամանդա
* Պաոլո Մացարելլի – *Վիտելի
* Տիցիանո Կապուտո – *Ռոբերտո

## Արտադրություն
Ֆիլմի մասին առաջին անգամ հայտնի է դարձել 2019 թվականի ապրիլին։ Ֆիլմի նկարահանումները սկսվել են Հռոմում մայիսի 6-ին։

## Թողարկում
2019 թվականի մայիսին Netflix-ը ձեռք է բերել ֆիլմի տարածման իրավունքները։ Ֆիլմը թողարկվել է 2020 թվականի ապրիլի 10-ին։

## Քննադատների արձագանք
2020 թվականի հուլիսի դրությամբ ֆիլմը 31 % վարկանիշ ունի Rotten Tomatoes կայքում, որը հիմնված է 62 գրախոսությունների վրա՝ 4.81/10 վարկանիշով։ Metacritic կայքում ֆիլմն ունի 100-ից 41 միավոր՝ հիմնված 17 գրախոսությունների վրա։

## Ծանոթագրություններ

Կատեգորիա:2020 ֆիլմեր
Կատեգորիա:2020-ականների անգլերեն ֆիլմեր
Կատեգորիա:2020-ականների բրիտանական ֆիլմեր
Կատեգորիա:Netflix-ի արտադրության ֆիլմեր
Կատեգորիա:Անգլերեն ֆիլմեր
Կատեգորիա:Բրիտանական կինոկատակերգություններ
Կատեգորիա:Բրիտանական ռոմանտիկ ֆիլմեր
Կատեգորիա:Ֆիլմեր հարսանիքի մասին
Սուրբ Աստվածածին եկեղեցի (Դալարի)

**Սուրբ Աստվածածին եկեղեցի**, Հայ առաքելական եկեղեցի, որը կառուցվել է 1890 թվականին և նորոգվել 1894 թվականին, գտնվում է Արարատի մարզի Դալար գյուղի կենտրոնական մասում։

## Ճարտարապետություն
Եկեղեցին ուղղանկյուն հատակագծով, եռանավ բազիլիկ կառույց է, երկու կողմերին կից ունի ավանդատներ, իսկ արևելյան կողմում՝ կիսաշրջան խորան։ Եկեղեցու կառուցման համար օգտագործվել է կարմիր և սև սրբատաշ տուֆ։ Ունի երկու մուտք՝ մեկը՝ հարավային, իսկ մյուս՝ արևմտյան ճակատներում։ Մուտքերը փայտյա են, դռներին քանդակված են Սուրբ Մարիամը՝ մանուկը գրկին, Հայոց այբուբենը, Սիսն ու Մասիսը, Արարատյան դաշտի բերքն ու բարիքը։ Գլխավոր մուտքի վերևում կա երկու զանգ։

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Արարատյան Հայրապետական թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Սուրբ Մարինե եկեղեցի (այլ կիրառումներ)

**Սուրբ Մարիանե եկեղեցի** անվանումով կան հետևյալ եկեղեցիները՝
* Սուրբ Մարինե եկեղեցի (Աշտարակ), քաղաք Աշտարակ (Հայաստան)
* Սուրբ Մարինե եկեղեցի (Մուշ), քաղաք Մուշ (Արևմտյան Հայաստան)
Բոշյան

**Բոշյան**, հայկական ազգանուն։

## Ազգանունը կրողներ
* Արման Բոշյան (1986), քաղաքական գործիչ։
* Ռաֆիկ Կոմիտասի Բոշյան (1937-2005), ճարտարապետ։

## Գրական հերոսներ
* **Բոշյան**, Վարդգես Պետրոսյանի «Ձնհալը հուլիսին» վիպակի հերոսներից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Բահայիների օրացույցը

Բահայիների օրացույցը ներդրել է Բաբը։ Այդ օրացույցն օգտագործվում է բահայիների համայնքի կյանքի բոլոր ոլորտներում։ Որպես հիմնական միավոր օգտագործվում է արևային տարին, այն սկսվում է մարտի 21-ին` գարնանային գիշերահավասարի օրը և նշվում է որպես Նովրուզի տոն։ Այսպիսով տարվա սկիզբը ստանում է աստղաբանական բացատրություն։ Ինչ վերաբերվում է բահայի դարաշրջանի սկզբին, ապա դրա առաջին տարին Բաբի հռչակման տարին է, այսինքն 1844թ։

Բահայի օրացույցում կա 19 ամիս՝ 19 օրով դրանցից յուրաքանչյուրում, դա ընդհանուր դառնում է 361 օր, այդ պատճառով տասնութերորդ և տասնիներորդ ամիսների միջև տեղադրվում են 4 կամ 5 օրեր` «Ներդրված օրեր»։ Նովրուզի տոնին նախորդում է տասնիներորդ ամիսը, որը համընկնում է պասի հետ։ Բաբն ամիսներն անվանել է Աստծո անուններին համապատասխան, ինչ վերաբերվում է բահայիների օրվան, դրանք սկսվում և ավարտվում են արևամուտով։

### Բահայի ամիսները

### Տոները և տարեդարձները

## Ծանոթագրություններ

Կատեգորիա:Բահայի
Մարշալի գրադարան

**Մարշալի գրադարան** (), Քեմբրիջի համալսարանի մասնագիտացված տնտեսական գրադարան։

Գրադարանի պատմությունը սկսվել է 1885 թվականին, երբ Քեմբրիջի համալսարանի պրոֆեսորներ Ալֆրեդ Մարշալն ու Հենրի Սիջվիկը սեփական գրքերը համալսարանին նվիրեցին ուսանողների օգտագործման համար։ Գրքերը տեղավորեցին աստվածաբանության դպրոցում։ 1906 թվականին գրքերը ի պահ հանձնվեցին համալսարանի տնտեսագիտության և քաղաքականության հարցերով հատուկ խորհրդին։ 1909 թվականին Ալֆրեդ Մարշալի ուսանող, տնտեսագետ Ջ. Մ. Քեյնսը դարձավ «Ֆակուլտետի տնտեսագիտության գրադարան» անվանումը ստացած հավաքածուի առաջին նշանակված գրադարանավարը։

Ա. Մարշալը մինչև իր մահը` 1924 թվականը, գրադարանին է նվիրաբերել գրքեր և դրամական միջոցներ։ Այդ պատճառով 1925 թվականին գրադարանը ստացել է ներկա անվանումը։ Հիմնադրի այրին` Մերի Մարշալը, գրադարանը գլխավորել է այդ ժամանակից մինչև 1944 թվականը։ Ամուսնու մահից հետո նա ամեն տարի գրադարանին է նվիրաբերել 250 ֆունտ ստեռլինգ, և իր կտակում գրադարանին է թողել ևս 10 000 ֆունտ ստեռլինգ։

Հավաքածուի գրադարանավարներից մեկը հայտնի տնտեսագետ Պիերո Սրաֆան էր։

1960-ականներին գրադարանը տեղափոխվել է հատուկ կառուցված շենք Սիջուիկ պողոտայում։

Ներկայումս գրադարանն ունի 1800 գրանցված ընթերցող։ Գրադարանի ֆոնդը կազմում է ավելի քան 75 000 գիրք և 25 000 մասնագիտացված ամսագիր, ինչպես նաև պատմական հավաքածուներ, որոնք ներառում են Քեմբրիջի տնտեսագետների (Ալֆրեդ Մարշալի, Ջոն Քեյնսի, Արթուր Պիգուի, Էդվին Ռոբինսոնի և այլոց) մոտ 4000 գիրք և արխիվային նյութեր։

## Ծանոթագրություններ

## Արտաքին հղումներ
* Գրադարանի էջը Քեմբրիջի համալսարանի կայքում

Կատեգորիա:1924 հիմնադրումներ
Կատեգորիա:1960-ականների ճարտարապետություն
Կատեգորիա:Համալսարանական գրադարաններ